APP วางเป้ารายได้ปี 63 โต 15% เล็งออกสินค้าใหม่-ขยายตลาดตปท.
APP วางเป้ารายได้ปี 63 โต 15% เล็งออกสินค้าใหม่-ขยายตลาดตปท.
APP วางเป้ารายได้ปี 63 โต 15% เล็งออกสินค้าใหม่-ขยายตลาดตปท.
22 พ.ย. 2562

นายประภาส ตั้งอดุลย์รัตน์ ประธานเจ้าหน้าที่บริหาร บริษัท แอพพลิแคด จำกัด (มหาชน) หรือ APP เปิดเผยว่า บริษัทตั้งเป้าหมายรายได้ปี 63 เติบโต 15% จากปีนี้ โดยจะมีรายได้มาจากการให้บริการที่เกิดขึ้นเป็นประจำ หรือรายได้จากบริการ Subscription Service ในสัดส่วน 30% และอีก 70% จะมาจากการเติบโตจากภายใน (organic growth) ที่คาดจะมีการเติบโตเป็นตัวเลขสองหลัก หรือมากกว่า 15%
ทั้งนี้ บริษัทมีแผนจะออกผลิตภัณฑ์ใหม่ เช่น เครื่องพิมพ์ 3 มิติ ชนิดโลหะ หรือเครื่องปริ้นเหล็ก เป็นต้น และอยู่ระหว่างศึกษาขยายตลาดในภูมิภาคอย่างต่อเนื่อง จากปัจจุบันที่มีตลาดในประเทศอินโดนีเซียเพียงแห่งเดียว ซึ่งสัดส่วนรายได้มีการเติบโตคิดเป็น 5% ของรายได้รวม ขณะเดียวกันบริษัทเชื่อมั่นว่าตลาดในอินโดนีเซียยังมีโอกาสเติบโตได้อีกมาก จากจำนวนประชากร และเศรษฐกิจที่ขยายตัวปีละ 5-6%
สำหรับการนำหุ้นเข้าซื้อขายในตลาดหลักทรัพย์ mai ในวันนี้ บริษัทก็มีความพอใจอย่างมาก โดยหลังจากนี้จะนำเงินที่ได้ไปลงทุนปรับปรุงอินโนเวชั่น เซ็นเตอร์ และซื้อเครื่องจักร อุปกรณ์สำหรับใช้ในการสาธิตการใช้งานแก่ลูกค้า รวมถึงใช้เป็นเงินทุนหมุนเวียนในบริษัท